smcproject/ml-wiki-sentences huggingface dataset:
കായിക രംഗം
2007-ൽ സ്കൂൾ വിദ്യാഭ്യാസ കാലയളവിൽആണ് തായ്ക്വാൻഡോ എന്ന ആയോധനകാല പരിശീലനം ആരംഭിക്കുന്നത്.
2009-ൽ ഒൻപതാം ക്ലസിൽ പഠിക്കുമ്പോൾ കേരളത്തിനു വേണ്ടി തായ്ക്വാൻഡോ ക്യൂറുഗി എന്ന മത്സരയിനത്തിൽ ദേശിയ ചാമ്പ്യൻ ഷിപ്പിൽ മൽസരിച്ചു.
2013-ൽ മത്സരത്തിനിടെയുണ്ടായ പരിക്കിനെ തുടർന്ന് മത്സരരംഗത്തിന് അവധി നൽകി.
പിന്നീട് പരിശീലന മേഖലയിലേക്കും മത്സരം നിയന്ദ്രിക്കുന്ന റഫറിങ് മേഖലയിലേക്കും തിരിഞ്ഞു.
കേരളം സർവകലാശാല ടീമിന്റെ ഉൾപ്പടെ നിരവധി ടീമുകളുടെ ജില്ലാ, സംസ്ഥാന പരിശീലകനായും നാഷണൽ റഫറീ ആയി തുടർന്നുവന്നു.
നിലവിൽ നാഷണൽ ടീം പരിശീലകൻ, പത്തനംതിട്ട ജില്ലാ ടീം പരിശീലകൻ, സെലിബ്രിറ്റി  ട്രൈനെർ, ആക്ടർ എന്നി മേഖലകളിൽ തുടർന്ന് വരുന്നു.
2019 ജൂലൈയിൽ ഇന്ത്യയിൽ വച്ചുനടന്ന ജി വൺ ഇന്റർനാഷണൽ തായ്ക്വാൻഡോ ചാമ്പ്യൻ ഷിപ്പിൽ ഇന്ത്യയെ പ്രതിനിധികരിച്ചു മത്സരിക്കുകയും ഒളിമ്പിക്സ് റാങ്കിലും വേൾഡ് റാങ്കിലും ഇടം നേടുകയും ചെയ്തു.
2020 സെപ്റ്റംബറിൽ നടന്ന തായ്ക്വാൻഡോ ഇന്റർനാഷണൽ കോച്ച് ലൈസെൻസ് പരീക്ഷയിൽ ഇന്ത്യയിൽ നിന്ന് പങ്കെടുക്കുകയും അതിൽ 90 ശതമാനം മാർക്കുനേടി ഇന്ത്യയിലെ ഏറ്റവും പ്രായംകുറഞ്ഞ തായ്ക്വാൻഡോ ഇന്റർനാഷണൽ കോച്ച് എന്ന ബഹുമതി നേടുകയും ചെയ്തു.
തദ്ദേശീയമായി വികസിപ്പിച്ച സാങ്കേതിക റൂട്ട് നെറ്റ്‌വർക്കിംഗ് സാങ്കേതികവിദ്യയെ അടിസ്ഥാനമാക്കി ഇന്ത്യയിലെ തായ്‌ക്വോണ്ടോ മത്സരങ്ങളെ വളരെ ചിലവുകുറഞ്ഞരീതിയിൽ അന്താരാഷ്ട്ര നിലവാരത്തിൽ നാടാറുന്നതിനായി അമീർ ഒരു ഇലക്ട്രോണിക് സ്‌കോറിംഗ് സിസ്റ്റം (ESS) വികസിപ്പിച്ചെടുത്തിട്ടുണ്ട്.
പരിശീലകനായി
ആറ് വർഷത്തോളം തായ്ക്വാൻഡോ മത്സരങ്ങളിൽ പങ്കെടുത്തിരുന്ന അദ്ദേഹം 2013-ൽ മത്സരത്തിനിടെയുണ്ടായ പരിക്കിനെ തുടർന്ന് മത്സരരംഗത്തു നിന്നും പിന്മാറി.
പിന്നീട് പരിശീലന മേഖലയിലേക്കും മത്സരം നിയന്ത്രിക്കുന്ന റഫറിങ് മേഖലയിലേക്കും തിരിഞ്ഞു.
കേരളം സർവകലാശാല ടീമിന്റെ ഉൾപ്പടെ നിരവധി ടീമുകളുടെ ജില്ലാ, സംസ്ഥാന പരിശീലകനായും  തുടർന്നുവരുന്നു.
മത്സരങ്ങളിൽ വിധി നിർണയത്തിൽ കുട്ടികൾ അനുഭവിക്കുന്ന പ്രശ്നങ്ങൾ മനസ്സിലാക്കി അദ്ദേഹത്തിനുള്ള ടെക്നിക്കൽ കഴിവുകൾ ഉപയോഗിച്ച് വളരെ ചിലവുകുറഞ്ഞ രീതിയിലുള്ള ഒരു വിധി നിർണായ സംവിധാനവും വികസിപ്പിചെടുത്തിട്ടുണ്ട്.
അധികാര സ്ഥാനങ്ങൾ 2019 ജൂലൈയിൽ ഒളിമ്പിക്സ്  റാങ്കിങ്ങിൽ ഇടംനേടി 2019 ജൂലൈയിൽ വേൾഡ് റാങ്കിങ്ങിൽ ഇടംനേടി 2020 സെപ്റ്റംബറിൽ തായ്ക്വാൻഡോ ഇന്റർനാഷണൽ  പരിശീലക ലിസ്റ്റിൽ ഇടംനേടി അവലംബം 1 2 3 4 1 2 3 ↑ ↑ പുറത്തേക്കുള്ള കണ്ണികൾ
അമീൻ ഖലീൽ
2022 ലെ കേരള ലളിതകലാ അക്കാദമി സംസ്ഥാന ദൃശ്യകലാപുരസ്‌ക്കാരത്തിനർഹനായ ചിത്രകാരനാണ് അമീൻ ഖലീൽ.
(ജനനം 1975) 'ബാലൻസിങ് ഓൺ അൺറീൽ സർഫെയ്‌സ്' - (ഇല്ലോജിക്കൽ തീയറ്റർ സീരീസ്) എന്ന ചിത്രത്തിനായിരുന്നു പുരസ്കാരം.
1975ൽ കേരളത്തിൽ ജനിച്ച അമീൻ ഖലീൽ ആലപ്പുഴയിൽ താമസിച്ചാണ് കലാപ്രവർത്തനം നടത്തുന്നത്.
വിദേശത്തും ഇന്ത്യയിലും കേരളത്തിലെ നിരവധി ഗ്യാലറികളിലും അമീൻ ഖലീലിന്റെ കലാസൃഷ്ടികൾ പ്രദർശിപ്പിച്ചിട്ടുണ്ട്.
2014-ൽ ഫിൻലന്റിലെ ജൂട്ടാർസ് റസിഡൻസി പ്രോഗ്രാം ലഭിച്ചിട്ടുള്ള അദ്ദേഹത്തിന്റെ ഇറ്റലി , നോർവെ , ഫ്രാൻസ് തുടങ്ങിയ രാജ്യങ്ങളിൽ നടത്തപ്പെട്ട പ്രദർശനങ്ങൾ ശ്രദ്ധേയങ്ങളായിരുന്നു.
അക്കാദമിയുടെ ഇന്ത്യാ-ബംഗ്ലാദേശ് കൾച്ചറൽ എക്‌ചേഞ്ച് പ്രോഗ്രമിൽ പങ്കെടുത്ത അദ്ദേഹത്തിന്റെ ചിത്രങ്ങൾ ആലപ്പുഴയിൽ നടന്ന പ്രശസ്തമായ ' ലോകമെ തറവാട് ' എക്‌സിബിഷനിൽ പ്രദർശിപ്പിച്ചിരുന്നു.
ചോളമണ്ഡൽ ആർട്ടിസ്റ്റ്‌സ് വില്ലേജിൽ നിരവധി വർഷം താമസിച്ച് കലാപ്രവർത്തനം നടത്തിയിട്ടുള്ള അമീൻ ഖലീൽ ഫിൻലന്റിൽ നടന്ന ബ്രോൺസ് സ്‌കൾപ്‌റ്റേഴ്‌സ് ക്യാമ്പിൽ പങ്കെടുത്തിട്ടുണ്ട്.
കേരള ലളിതകലാ അക്കാദമി സംഘടിപ്പിച്ച നിരവധി കലാക്യാമ്പുകളിൽ അമീൻ ഖലീൽ പങ്കെടുത്തിട്ടുണ്ട്.
അവലംബം ↑ https://lalithkala.org/news/art%20and%20award
അമീർ അലി ബാരിദ്
ബാമിനി സാമ്രാജ്യത്തിന്റെ പതനത്തിനുശേഷം ഡക്കാണിൽ ഉയർന്നുവന്ന ബീദാറിലെ മന്ത്രിമുഖ്യൻ ആയിരുന്നു അമീർ അലി ബാരിദ് .
1504-ൽ കാസിം ബാരിദ് നിര്യാതനായതിനെ തുടർന്ന് അദ്ദേഹത്തിന്റെ പുത്രനായ അമീർ അലി ബാരിദ് മന്ത്രിമുഖ്യനായി.
ബീദാറിലെ സുൽത്താനായ മഹമ്മുദ് 1518 ഡിസബറിൽ നിര്യാതനായി.
തുടർന്ന് അദ്ദേഹത്തിന്റെ നാലു പുത്രൻമാർ - അഹമ്മദ് (1518-21), അലാവുദ്ദീൻ (1521), ഖലിയുല്ല (1521-24), ഖലിമുല്ല (1524-27)-സുൽത്താൻമാരായിരുന്നെങ്കിലും യഥാർഥഭരണം നടത്തിയിരുന്നത് അമീർ അലി ബാരിദ് ആയിരുന്നു.
ഇദ്ദേഹത്തിന്റെ നിയന്ത്രണത്തിൽനിന്നും വിമുക്തനാകുന്നതിന് ബീദാറിലെ സുൽത്താനായ ഖലിമുല്ല മുഗൾവംശസ്ഥാപകനായ ബാബറിന്റെ സഹായം തേടി.
ഇതിൽ അമീർ അലി ബാരിദ് കുപിതനായെന്നറിഞ്ഞ് ഖലിമുല്ല 1527-ൽ ബിജാപ്പൂരിലേക്ക് പലായനം ചെയ്തു.
അമീർ അലി ബാരിദിന് സുൽത്താനാകാൻ കഴിയുമായിരുന്നെങ്കിലും, ബീദാറിലെ അന്നത്തെ പ്രത്യേക രാഷ്ട്രീയ പരിതഃസ്ഥിതികളിൽ അത് യുക്തമല്ലെന്ന് നയജ്ഞനായ ഇദ്ദേഹം മനസ്സിലാക്കിയിരുന്നു.
ഇദ്ദേഹത്തിന്റെ യുദ്ധതന്ത്രം മൂലം ഡക്കാണിലെ കുറുക്കൻ എന്ന അപരനാമവും ഇദ്ദേഹത്തിനു സിദ്ധിച്ചിരുന്നു.
യുദ്ധത്തിലേർപ്പെട്ടിരുന്നപ്പോഴാണ് അമീർ അലി ബാരിദ് ചരമമടഞ്ഞതെന്ന് കരുതപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമീർ അലി ബാരിദ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമീർ ഖത്താബ് ഇംഗ്ലീഷ് വിലാസം https://ml.wikipedia.org/wiki/Ibn_al-Khattab
സൗദി അറേബ്യയിൽ ജനിച്ച ഒരു ചെച്നിയൻ സ്വാതന്ത്ര സമര പോരാളിയും സേനാ നായകനുമാണ് അമീർ ഖത്താബ് എന്നറിയപ്പെടുന്ന താമിർ സാലിഹ് അബ്ദുള്ള ( അറബി : ثامر صالح عبد الله ‬ ; 14 April 1969 – 20 March 2002).
18ആമത്തെ വയസ്സിൽ അഫ്ഗാനിലെ സോവിയറ്റ് വിരുദ്ധ പോരാട്ടത്തിൽ പങ്കെടുക്കാൻ ജന്മദേശം വിട്ട അമീർ ഖത്താബ് അഫ്ഗാനിനു ശേഷം ചെച്നിയൻ സ്വാതന്ത്രപ്പോരാട്ടത്തിൽ പങ്കാളിയായി.
ബോസ്നിയൻ യുദ്ധത്തിലും പങ്കെടുത്തിട്ടുണ്ട്.
ഒന്നും രണ്ടും ചെച്നിയൻ യുദ്ധങ്ങളിൽ അറബ് പോരാളികളുടെയും ചെച്നിയൻ സ്വാതന്ത്ര സമര പോരാളികളുടെയും നേതാവായി പ്രവർത്തിച്ചു.
2002 മാർച്ച് 20 റഷ്യൻ ചാര ഏജൻസി കത്തിൽ വിഷവാതകം വെച്ച് ഒരുക്കിയ കെണിയിൽ പെട്ട് 32വയസ്സിൽ കൊല്ലപ്പെട്ടു.
അമീർ ഇംഗ്ലീഷ് വിലാസം https://ml.wikipedia.org/wiki/Emir The court of a Mughal Emir
നേതാവ്, ഭരണാധികാരി, സൈന്യമേധാവി, ഗവർണർ, രാജകുമാരൻ എന്നീ അർഥങ്ങളുള്ള അറബിപദമാണ് അമീർ , Emir ( Arabic : أمير ; amīr , Female : أميرة ; emira ; amīrah ).
രാജ്യത്തെ നയിക്കുന്നവർ എന്ന അർത്ഥത്തിൽ രാഷ്ട്രതലവന്മാരെ അമീർ എന്ന് വിളിക്കും.
ഇന്ന് ചില അറബ് രാജ്യങ്ങളിൽ അമീർ എന്നത് രാജാവിന്റെ ( രാഷ്ട്ര ഭരണ തലവന്റെ ) സ്ഥാനപ്പേരാണ് (ഉദാഹരണം കുവൈത്ത്)
അമീർമാർ മുസ്ലിം സാമ്രാജ്യ പ്രവിശ്യകളിലെ സാമ്പത്തികവും ഭരണപരവുമായ ചുമതലകൾ വഹിച്ചിരുന്നു.
ഉമയ്യാദ്ഖലീഫമാരുടെ കാലത്ത് ഇവരുടെ പ്രതാപവും പ്രശസ്തിയും വർധിച്ചു.
പ്രവിശ്യകളിൽ അവർ പ്രബലരാകുവാനും സൈന്യത്തെ സ്വന്തമായി സംഘടിപ്പിക്കുവാനും തുടങ്ങി.
അബ്ബാസിദ് ഖലീഫമാരുടെ കാലത്തും ഇവർ ശക്തരായിരുന്നു.
ബാഗ്ദാദിലെ ഖലീഫമാരുടെ സർവസൈന്യാധിപർ 'അമീറുൽഉമ്റാ' എന്നാണ് അറിയപ്പെട്ടിരുന്നത്.
എന്നാൽ ഇവരിൽ അധികംപേരും അബ്ബാസിദ് വംശക്കാർതന്നെയായിരുന്നു.
ചില അമീർമാർ പ്രവിശ്യകളിൽ പ്രബലരായി രാജവംശങ്ങൾ തന്നെ സ്ഥാപിച്ചിട്ടുണ്ട്.
അഖ്ലാബിദുവംശവും താഹിരിദിവംശവും ഇത്തരം രാജവംശങ്ങളായിരുന്നു.
മറ്റു ചില അമീർമാർ തങ്ങൾ പിടിച്ചെടുത്ത ഭൂപ്രദേശങ്ങളിൽ ഭരണാധികാരികൾ ആയിത്തീർന്നു.
സഫാവിദുവംശവും ഗസ്നിവംശവും അപ്രകാരം ഉണ്ടായ രാജവംശങ്ങളാണ്.
സ്പെയിനിലെ ഉമയ്യാദ് രാജാക്കൻമാരും അഫ്ഗാനിസ്താനിലെ രാജാക്കൻമാരും ബുഖാറായിലെ ഭരണാധിപൻമാരും അമീർ എന്ന പേരിൽ അറിയപ്പെട്ടുവന്നു.
സെൽജൂക്ക്, മംലൂക്ക്, അയ്യൂബി എന്നീ വംശക്കാർ അവരുടെ സൈനികമേധാവികൾക്കും അമീർസ്ഥാനം നല്കിയിരുന്നു. 'അമീറുൽബഹാർ' എന്ന അറബിവാക്കിൽ നിന്നാണ് 'അഡ്മിറൽ' എന്ന ഇംഗ്ളീഷ് പദത്തിന്റെ നിഷ്പത്തിയെന്ന് ഭാഷാ ശാസ്ത്രജ്ഞൻമാർ കരുതുന്നു.
ബഹ്റൈൻ , യു.എ.ഇ.
എന്നീ ഗൾഫ് രാജ്യങ്ങളിലെ ഭരണാധികാരികളെ അമീർ എന്നാണ് പറയുക.
അഡ്രിനൊ കോർട്ടിക്കൽ ഹോർമോണുകൾ ഇംഗ്ലീഷ് വിലാസം https://ml.wikipedia.org/wiki/Adrenocortical_hormone
അഡ്രിനൽ ഗ്രന്ഥിയുടെ കോർട്ടെക്സിൽനിന്നു സ്രവിക്കുന്ന ഹോർമോണുകളാണ് അഡ്രിനൊ കോർട്ടിക്കൽ ഹോർമോണുകൾ .
അഡ്രിനൽ കോർട്ടെക്സിന്റെ പ്രവർത്തനം നഷ്ടപ്പെട്ടാൽ മരണം സുനിശ്ചിതമാണെന്നു തെളിഞ്ഞിട്ടുണ്ട്.
ആകയാൽ അഡ്രിനൊ കോർട്ടിക്കൽ ഹോർമോണുകൾ ജീവസന്ധാരണത്തിന് അത്യാവശ്യമാണെന്നു വന്നുകൂടുന്നു.
ഈ ഗ്രന്ഥിയിൽനിന്ന് ക്രിയാശേഷിയുള്ള നിഷ്കർഷങ്ങൾ (extracts) ലഭ്യമാക്കുവാൻ സാധിച്ചത് 1930-നു ശേഷം മാത്രമാണ്.
അടുത്തകാലംവരെ ഈ നിഷ്കർഷങ്ങൾക്കു കോർട്ടിൻ എന്നാണു പറഞ്ഞിരുന്നത്.
ഈ നിഷ്കർഷങ്ങളുടെ ശരീരക്രിയാത്മകപ്രവർത്തനങ്ങൾ പരിശോധിച്ചപ്പോൾ ഇവയിൽ ഒരു ഹോർമോൺ മാത്രമല്ല ഉള്ളതെന്നു മനസ്സിലായി.
ഏകദേശം 40 ക്രിസ്റ്റലാകൃതിയുള്ള ഭിന്നപദാർഥങ്ങൾ ഇവയിൽനിന്നു പൃഥക്കരിച്ചെടുക്കുവാൻ സാധിച്ചിട്ടുണ്ട്.
അതിൽ പ്രധാനമായി അഞ്ചെണ്ണത്തിനു മാത്രമേ മനുഷ്യശരീരത്തിൽ പ്രവർത്തനശക്തി കാണുന്നുള്ളു.
11-ഡിഹൈഡ്രോകോർട്ടിക്കോസ്റ്റിറോൺ കോർട്ടിക്കോ സ്റ്റിറോൺ കോർട്ടിസോൺ ഹൈഡ്രോകോർട്ടിസോൺ അഥവാ കോർട്ടിസോൾ ആൽഡോസ്റ്റിറോൺ അഥവാ ഇലക്ട്രോ കോർട്ടിൻ
എന്നിവയാണ് അവ.
ഈ ഹോർമോണുകളുടെ അടിസ്ഥാനഘടകം സ്റ്റിറോൾ-വലയമാണെന്നു കാണാം.
11-ആം നമ്പർ കാർബൺ അണുവിലും 17-ആം നമ്പർ കാർബൺ അണുവിലും ഉള്ള ഗ്രൂപ്പുകളുടെ കാര്യത്തിലാണ് സാരമായ വ്യതിയാനങ്ങൾ കാണുന്നത്.
ഈ ലഘുവായ മാറ്റങ്ങൾ അവയുടെ പ്രവർത്തനരീതികളിൽ മർമപ്രധാനമായ വ്യത്യാസം വരുത്തുന്നുമുണ്ട്.
പ്രവർത്തനരീതിയുടെ അടിസ്ഥാനത്തിൽ അഡ്രിനൊകോർട്ടിക്കൽ ഹോർമോണുകളെ മൂന്നു വിഭാഗങ്ങളായിത്തിരിക്കാം.
ഹോർമോണുകൾ മൂന്നുവിധം ഗ്ളൂക്കോ കോർട്ടിക്കോയ്ഡുകൾ
കോർട്ടിസോൺ, കോർട്ടിസോൾ എന്നിവ ഉദാഹരണങ്ങൾ.
കാർബൊഹൈഡ്രേറ്റ് ഉപാപചയത്തിലും രക്തത്തിലെ പഞ്ചസാരയുടെ നിയന്ത്രണത്തിലും ഇവ ശ്രദ്ധിക്കുന്നു.
ഇവ പ്രോട്ടീനുകളിൽനിന്നും കൊഴുപ്പുകളിൽനിന്നും ഗ്ളൂക്കോസ് സൃഷ്ടിച്ച് രക്തത്തിൽ പഞ്ചസാരയുടെ അളവു വർധിപ്പിക്കുന്നു.
അതുകൊണ്ട് ഇവയുടെ പ്രവർത്തനം ഇൻസുലിന്റേതിന്നു വിപരീതമാണ്.
മിനറാലോകോർട്ടിക്കോയ്ഡുകൾ
ആൽഡോസ്റ്റിറോൺ, ഡിഓക്സി കോർട്ടിക്കോസ്റ്റിറോൺ എന്നിവ ഉദാഹരണങ്ങൾ.
ശരീരത്തിലുള്ള സോഡിയം, പൊട്ടാസിയം എന്നീ ലോഹ-അയോണുകളേയും ജലാംശത്തേയും ഇവ നിയന്ത്രിക്കുന്നു.
പിറ്റ്യൂറ്ററി ഗ്രന്ഥിയിൽനിന്നു സ്രവിക്കുന്ന എ.സി.റ്റി.
എച്ച്. എന്ന ഹോർമോണിന് ആൽഡോസ്റ്റിറോണിനെ മാത്രം സ്വാധീനിക്കുവാൻ കഴിവില്ല.
സോഡിയം ദേഹത്തിൽ ചുരുങ്ങിയാൽ പ്രസ്തുത ഹോർമോൺ അധികമായും, അധികമായാൽ ഇതു ചുരുക്കമായും കോർട്ടെക്സിൽനിന്ന് ഉണ്ടാകുന്നു.
ലൈംഗികഹോർമോണുകളുടെ പ്രഭാവമുള്ളവ
അഡ്രിനൽ കോർട്ടെക്സിൽനിന്നു ഘടനയിലും പ്രവർത്തനത്തിലും ലൈംഗികഹോർമോണുകളോടു സാദൃശ്യമുള്ള ചില ഹോർമോണുകളും ഉദ്ഭവിക്കുന്നുണ്ട്.
അഡ്രിനൊസ്റ്റിറോൺ ഒരു ഉദാഹരണമാണ്.
ഷണ്ഡീകൃത മൃഗങ്ങളുടെ മൂത്രത്തിൽ ലൈംഗികഹോർമോണുകൾ കാണുന്നതിനാൽ അവയുടെ ഉദ്ഭവസ്ഥാനം അഡ്രിനൽ കോർട്ടെക്സ് ആണെന്ന് അനുമാനിക്കാം.
അഡ്രിനൊ കോർട്ടിക്കൽ ഹോർമോണുകൾക്കു വേറെയും ചില കഴിവുകൾ ഉണ്ടെന്നു തെളിഞ്ഞിട്ടുണ്ട്.
ഉദാഹരണമായി സന്ധിവീക്കം മുതലായ കൊലാജൻ-രോഗങ്ങളേയും ചില അലർജിക് അവസ്ഥകളേയും ചികിത്സിക്കുന്നതിന് ഇവ ഉപയോഗിക്കാം.
രോഗശമനരീതി എപ്രകാരമാണെന്ന് ഇനിയും വ്യക്തമായിട്ടില്ല.
അടുത്തകാലത്ത് അഡ്രിനൊ കോർട്ടിക്കൽ ഹോർമോണുകൾ സംശ്ളേഷണം ചെയ്യപ്പെട്ടിട്ടുണ്ട്.
സംരചനയിൽ അല്പസ്വല്പവ്യത്യാസങ്ങൾ വരുത്തി (ഉദാ. ഹാലജൻ ചേർക്കൽ) കൂടുതൽ വീര്യവും പ്രത്യേകനിർദിഷ്ടത്വവും (specificity) പ്രദർശിപ്പിക്കുന്ന പദാർഥങ്ങളും നിർമ്മിക്കപ്പെട്ടിരിക്കുന്നു.
ഫ്ളൂറോ കോർട്ടിസോൺ ഒരു ദൃഷ്ടാന്തമാണ്.
അഡ്രിനൽ കോർട്ടെക്സിൽ താരതമ്യേന ധാരാളമായിത്തന്നെ കൊളസ്റ്റിറോൾ, അസ്കോർബിക് അമ്ളം എന്നിവ കാണുന്നുണ്ട്.
ഗ്രന്ഥിയിൽ എ.സി.റ്റി.
എച്ച്.-ന്റെ ഉത്തേജനം ഉണ്ടാകുമ്പോൾ ഈ രണ്ടിന്റെയും അളവിൽ സാരമായ കുറവ് ഉണ്ടാകുന്നു.
സ്റ്റിറോയ്ഡ് ഹോർമോണിന്റെ മുഖ്യമായ ഒരു മുന്നോടിയാണ് കൊളസ്റ്റിറോൾ.
അസ്കോർബിക് അമ്ളത്തിന്റെ പങ്ക് ഇവിടെ എന്താണെന്ന് ഇനിയും മുഴുവൻ വ്യക്തമായിട്ടില്ല.
കൊളസ്റ്റിറോൾ വഴി ആദ്യമായി ഉണ്ടാകുന്നത് പ്രഗ്നിനൊലോൺ എന്ന പദാർഥമാണ്.
9-α ഫ്ളൂറോ കോർട്ടിസോൺ
ഇതിൽ 17-ആമത്തെ കാർബൺ അണുവിൽ നടത്തുന്ന ഹൈഡ്രോക്സിലീകരണം വഴി ലൈംഗിക ഹോർമോണുകൾ ഉണ്ടാകുന്നു.
പിന്നീടു വിവിധ കാർബൺ അണുക്കളിൽ നടക്കുന്ന ഹൈഡ്രോക്സിലീകരണം വഴിയും കാർബൺ അണുവിനോടു ഘടിപ്പിച്ചിട്ടുള്ള ചങ്ങലകൾ എടുത്തുകളയുന്നതു വഴിയും ആണ് മറ്റുള്ള അഡ്രിനൊ കോർട്ടിക്കൽ ഹോർമോണുകൾ സൃഷ്ടിക്കപ്പെടുന്നത്.
അഡ്രിനൊ കോർട്ടിക്കൽ ഹോർമോണുകൾ ശരീരത്തെ വിവിധ സമ്മർദങ്ങളിൽനിന്നു രക്ഷിക്കുവാൻ അത്യന്താപേക്ഷിതമാണ്.
ഇതിലടങ്ങിയിട്ടുള്ള വിവിധ പ്രക്രിയകളെ സെലിയി (Selye) എന്ന ശാസ്ത്രജ്ഞൻ വിശേഷിപ്പിക്കുന്നത് അലാറം പ്രവർത്തനം എന്നാണ്.
അതിന്റെ ആദ്യഘട്ടത്തിൽ ഉണ്ടാകുന്ന അഡ്രിനാലിൻ എന്ന പ്രഗ്നിനൊലോൺ ഹോർമോൺ ശരീരത്തിലെ വിവിധ കലകളെ ഉത്തേജിപ്പിക്കുന്നു.
തത്ഫലമായി പിറ്റ്യൂറ്ററിഗ്രന്ഥിയിൽനിന്നു സ്രവിക്കുന്ന അഡ്രിനൊ കോർട്ടിക്കോട്രോപ്പിക് ഹോർമോൺ ആണ് അഡ്രിനൊ കോർട്ടിക്കൽ ഹോർമോണുകളുടെ അളവു നിയന്ത്രിക്കുന്നത്.
ഇതിൽ ഒരേ ഒരു അപവാദം ആൽഡോസ്റ്റിറോണിന്റെ ഉത്പാദനം മാത്രമാണെന്നും അതിന്റെ നിർമ്മാണം നിയന്ത്രിക്കുന്നതു രക്തത്തിലെ സോഡിയം അയോണുകളുടെ അളവാണെന്നും മുമ്പു പ്രസ്താവിച്ചിട്ടുണ്ട്.
ആൽഡോസ്റ്റിറോൺ നിർമ്മാണത്തിൽ വൃക്കയിൽനിന്നുണ്ടാകുന്ന ആൻജിയോടെൻസിൻ (angiotensin) എന്ന പോളിപെപ്റ്റൈഡിനും പങ്കുണ്ട്.
അവലംബം അഡ്രിനൊ കോർട്ടിക്കൽ ഹോർമോണുകൾ Archived 2010-11-16 at the Wayback Machine .
അഡ്രിനൊ കോർട്ടിക്കൽ ഹോർമോണുകൾ ക്ലാസിഫിക്കേഷൻ അഡ്രിനൊ കോർട്ടിക്കൽ ഹോർമോണുകൾ Archived 2010-06-21 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്രിനൊ കോർട്ടിക്കൽ ഹോർമോണുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്രിയാൻ മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Adrian ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ ആറ് മാർപ്പാപ്പമാർ അഡ്രിയാൻ മാർപ്പാപ്പ എന്ന പേര് സ്വീകരിച്ചിട്ടുണ്ട്.
അഡ്രിയാൻ ഒന്നാമൻ മാർപ്പാപ്പ (772 – 795) അഡ്രിയാൻ രണ്ടാമൻ മാർപ്പാപ്പ (867 – 872) അഡ്രിയാൻ മൂന്നാമൻ മാർപ്പാപ്പ (884 – 885) അഡ്രിയാൻ നാലാമൻ മാർപ്പാപ്പ (1154 – 1159) അഡ്രിയാൻ അഞ്ചാമൻ മാർപ്പാപ്പ (1276) അഡ്രിയാൻ ആറാമൻ മാർപ്പാപ്പ (1522 – 1523) ഇതും കാണുക മാർപ്പാപ്പമാരുടെ പട്ടിക
അഡ്രിനോ കോർട്ടിക്കോട്രോപ്പിക് ഹോർമോൺ ഇംഗ്ലീഷ് വിലാസം https://ml.wikipedia.org/wiki/Adrenocorticotropic_hormone
പിറ്റ്യൂറ്ററി ഗ്രന്ഥിയിൽനിന്നു സ്രവിക്കുന്ന ഹോർമോണുകളിൽ ഒന്നാണ് അഡ്രിനോകോർട്ടിക്കോട്രോപ്പിക് ഹോർമോൺ .
ഈ ഗ്രന്ഥി അനേകം ഹോർമോണുകളെ ഉത്പാദിപ്പിക്കുന്നുണ്ട്.
അവയിൽ നാലെണ്ണം ട്രോപ്പിക് ഹോർമോണുകളാണ് ഉത്തേജിപ്പിക്കുന്നത് എന്നാണ് ട്രോപ്പിക് എന്ന വാക്കിനർഥം.
മറ്റു പല അന്തസ്സ്രാവിഗ്രന്ഥികളെയും ഉത്തേജിപ്പിക്കുന്നതു (stimulating) കൊണ്ടാണ് ഇവയ്ക്കു ട്രോപ്പിക് ഹോർമോണുകൾ എന്നു പേർ ലഭിച്ചിട്ടുള്ളത്.
ആ നാലിൽ ഒന്നാണ് എ.സി.റ്റി.
എച്ച്. എന്ന ചുരുക്കപ്പേരുകൊണ്ട് സാമാന്യമായി അറിയപ്പെടുന്ന അഡ്രിനൊ കോർടിക്കോട്രോപ്പിക് ഹോർമോൺ.
ഇതിന്റെ കാര്യമായ സ്വാധീനശക്തി അഡ്രിനൽ ഗ്രന്ഥികളിലാണ് പ്രകടമായിക്കാണുന്നത്.
അഡ്രിനൽ കോർട്ടെക്സിൽനിന്നുള്ള ഹോർമോൺസ്രാവത്തെ ഇത് ഉത്തേജിപ്പിക്കുന്നു (ഉദാ. കോർട്ടിസോൺസ്രാവം).
പന്നി , ആട് എന്നിവയുടെയും മനുഷ്യന്റെയും പിറ്റ്യൂറ്ററി ഗ്രന്ഥികളിൽനിന്ന് എ.സി.റ്റി.
എച്ച്.-നെ ശുദ്ധമായ അവസ്ഥയിൽ വേർപെടുത്തിയെടുത്തിട്ടുണ്ട്.
ട്രോപ്പിക് ഹോർമോണുകൽ
പിറ്റ്യൂറ്ററിയിൽ ആൽഫാ, ബീറ്റാ എന്നിങ്ങനെ രണ്ടുതരം സെല്ലുകളുണ്ട്.
ട്രോപ്പിക് ഹോർമോണുകൾ പൊതുവേ ബീറ്റാസെല്ലുകളിലാണു നിർമിതമാകുന്നതെന്നു വിശ്വസിക്കപ്പെടുന്നുണ്ടെങ്കിലും എ.സി.റ്റി.
എച്ച്.-ന്റെ കാര്യത്തിൽ അന്തിമമായ തെളിവ് ഇനിയും കിട്ടിയിട്ടില്ല.
39 അമിനൊ അമ്ളങ്ങൾ കോർത്തിണക്കിയ ഒരു പോളിപെപ്റ്റൈഡിന്റെ സംരചനയാണ് ഇതിനുള്ളത്.
ഇതിന്റെ ത.
ഭാ.
ഏകദേശം 4500 ആണ്.
കൊളസ്റ്റിറോളിനെ സ്റ്റിറോയ്ഡൽ ഹോർമോണുകളാക്കി മാറ്റുക എന്നതാണ് ശരീരത്തിൽ ഇതിന്റെ ഏറ്റവും പ്രധാനമായ പ്രവർത്തനം.
അമിനൊ അമ്ളങ്ങളിൽനിന്നു യൂറിയയുടെ ഉത്പാദനം കുറയ്ക്കുക എന്നുള്ളതാണ് പ്രോട്ടീൻ ഉപാപചയത്തിൽ ഇതിന്റെ മുഖ്യമായ പങ്ക്.
അഡിപ്പോസ് ടിഷ്യൂവിൽനിന്നു സ്വതന്ത്ര കൊഴുപ്പ് അമ്ളങ്ങളുടെ (free fatty acids) ഉത്പാദനം വർധിപ്പിക്കലും ഇതിന്റെ മറ്റൊരു പ്രവർത്തനമായി കരുതപ്പെടുന്നു.
ശരീരത്തിൽ എ.സി.റ്റി.
എച്ച്. കുത്തിവെച്ചാൽ രക്തത്തിലുള്ള ഗ്ളൂക്കോസിന്റെ അംശം കുറഞ്ഞും ഹൈപോഗ്ളൈസീമിയ എന്ന അവസ്ഥ ഉണ്ടാകുന്നു.
ഒരു ജീവി ഏതെങ്കിലും ഒരു സമ്മർദത്തിനു (ഉദാഹരണം ഭയം , രക്തസ്രാവം) വിധേയമാകുമ്പോൾ ശരീരത്തിൽ ഉടനടി ഉണ്ടാകുന്ന ജീവശാസ്ത്രപരമായ പരിണാമങ്ങളുടെ പ്രാരംഭം എ.സി.റ്റി.
എച്ച്. -ന്റെ സ്രാവമാണ്.
സ്രവിച്ചയുടൻതന്നെ ഇത് അഡ്രിനൽ ഗ്രന്ഥിയുടെ കോർട്ടെക്സിൽ എത്തിച്ചേർന്ന് അതിനെ ഉത്തേജിപ്പിക്കുകയും അതിൽനിന്ന് ആൽഡോസ്റ്റിറോൺ ഒഴികെ മറ്റെല്ലാ ഹോർമോണുകളെയും വേണ്ട അളവിൽ സ്രവിപ്പിക്കുകയും ചെയ്യുന്നു.
എ.സി.റ്റി.
എച്ച്. കുത്തിവെച്ചാൽ അഡ്രിനൊ കോർട്ടിക്കൽ ഹോർമോണുകളുടെ (ആൽഡോസ്റ്റിറോൺ ഒഴികെ) അളവു വർധിച്ചുകാണുന്നു എന്നത് ഇതിനു തെളിവാണ്.
തൻമൂലം പല സമ്മർദരോഗങ്ങൾക്കും (ഉദാ. എക്സിമ , ഗാസ്റ്റ്രിക് അൾസർ) ഈ ഹോർമോൺ കുത്തിവെയ്ക്കാവുന്നതാണ്.
അതുകൂടാതെ വാതപ്പനി, സന്നിപാതം, രക്തത്തിൽ ശ്വേതാണുക്കളുടെ വർധനവ്, രക്തത്തിൽ ജനനാലുള്ള ഗ്ളൂക്കോസിന്റെ കുറവ് എന്നിങ്ങനെ പല രോഗങ്ങളെയും ഇതുകൊണ്ടു ചികിത്സിക്കാറുണ്ട്.
ചില രോഗങ്ങളെ താത്ക്കാലികമായിട്ടാണെങ്കിലും പെട്ടെന്നു തടഞ്ഞു നിർത്തുവാൻ ഇതിനു കഴിവുള്ളതുകൊണ്ട് അവയെക്കുറിച്ചു പഠിക്കുവാൻ ഇതു കുത്തിവെയ്ക്കാവുന്നതാണ്.
വിദഗ്ദ്ധമായ വൈദ്യോപദേശമനുസരിച്ചു മാത്രമെ എ.സി.റ്റി.
എച്ച്. കൊണ്ടു ചികിത്സ നടത്താവൂ.
ഈ ഹോർമോൺ അമിതമായാൽ മുഖം, കൈകൾ, കാലടികൾ എന്നീ സ്ഥാനങ്ങളിൽ തവിട്ടു നിറം വന്നുചേരും.
മുഖം വീർക്കും.
തൊലിക്കു നിറം പകരും.
തലമുടി ധാരാളം വളരും.
സ്ത്രീകൾക്കാണെങ്കിൽ താടിയും മീശയും വരും.
പുരുഷൻമാരുടെ ലൈംഗിക പ്രവർത്തനങ്ങൾ തടസ്സപ്പെടും.
എല്ലുകളിലെ ലോഹാംശം കുറയും.
ദീർഘകാലം ചികിത്സയിൽ ഏർപ്പെട്ടിരുന്നവരിൽ മേൽപറഞ്ഞ ലക്ഷണങ്ങൾ കണ്ടിട്ടുണ്ട്.
ക്ഷയരോഗികൾക്കും മറ്റു സാംക്രമികരോഗങ്ങൾ ഉള്ളവർക്കും ഈ ഹോർമോൺ കൊണ്ടു ചികിത്സ നടത്തിക്കൂടാ.
അവലംബം അഡ്രിനോ കോർട്ടിക്കോട്രോപ്പിക് ഹോർമോൺ Archived 2023-05-22 at the Wayback Machine .
അഡ്രിനോ കോർട്ടിക്കോട്രോപ്പിക് ഹോർമോൺ Archived 2011-04-18 at the Wayback Machine .
അഡ്രിനോ കോർട്ടിക്കോട്രോപ്പിക് ഹോർമോൺ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്രിനോ കോർട്ടിക്കോട്രോപ്പിക് ഹോർമോൺ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്രിനൽ രോഗങ്ങൾ ഇംഗ്ലീഷ് വിലാസം https://ml.wikipedia.org/wiki/Adrenal_gland_disorder
അഡ്രിനൽ ഗ്രന്ഥിക്കുണ്ടാകുന്ന രോഗങ്ങളെ അഡ്രിനൽ രോഗങ്ങൾ (Adrenal gland disorder) എന്നു പറയുന്നു.
അഡ്രിനൽ ഗ്രന്ഥിയുടെ ബാഹ്യപാളിയായ കോർട്ടെക്സിന്റെ ഊന വികാസവും അതിവികാസവും ഉളവാക്കുന്ന രോഗങ്ങളും ഗ്രന്ഥിയുടെ ഉൾകാമ്പായ മെഡുല്ലയിലുണ്ടാകുന്ന അർബുദങ്ങളുമാണ് അഡ്രിനൽ രോഗങ്ങളിൽ പ്രധാനം.
അഡ്രിനൽ കോർട്ടെക്സിന്റെ ഊനവികാസവും അപര്യാപ്തതയും
(Hypoplasia and Insufficiency) അഡിസൺ രോഗം
അഡ്രിനൽ ഗ്രന്ഥിക്കു നേരിടുന്ന സ്ഥായിയായ അപര്യാപ്തതകൊണ്ടുണ്ടാകുന്ന രോഗമാണ് അഡിസൺ രോഗം .
(Addison's disease).
താത്കാലിക അപര്യാപ്തത
ജീവവിഷങ്ങൾ, അണുബാധ എന്നിവയുടെ ഫലമായി അഡ്രിനൽ ഗ്രന്ഥിക്ക് താത്കാലിക പ്രവർത്തനമാന്ദ്യം ഉണ്ടാകാറുണ്ട്.
അഡ്രിനോകോർട്ടിക്കോട്രോപ്പിക് ഹോർമോണിന്റെ (ACTH) ദീർഘമായ ഉപയോഗഫലമായും ഉണ്ടാകാം.
ഗ്രന്ഥിയിലുണ്ടാകുന്ന തീവ്രരക്തസ്രാവം
ഇത് ദ്വിപാർശ്വികമായുണ്ടാകുന്ന അഡ്രിനൽ രക്തസ്രാവമാണ് .
ഇതിന്റെ പ്രധാന കാരണം തീവ്രമെനിംഗോകോക്കൽ സംക്രമണമാണ്.
മറ്റു തീവ്രഅണുബാധകൾ കൊണ്ടും ഇതുണ്ടാകാം.
രോഗിയുടെ നാഡീസ്പന്ദം ക്ഷിപ്രവും ദുർബലവും ആകുകയും ശ്വസനത്തിനു വേഗതയും ക്ലുപ്തതയും വർധിക്കുകയും രക്തസമ്മർദം കുറയുകയും ശരീരത്തിൽ നീലിമ വ്യാപിക്കുകയും ചെയ്യുന്നു.
രോഗിക്കു തീവ്രവും ഗുരുതരവുമായ ഞെട്ടൽ (shock) ഉണ്ടാകുന്നു.
അടിയന്തരമായ ചികിത്സ നല്കിയില്ലെങ്കിൽ മരണം സംഭവിക്കാം.
രക്തമോ പ്ലാസ്മയോ ആധാനം ചെയ്യുക, ഗ്ലൂക്കോസ് , കോർട്ടിസോൺ , ഹൈഡ്രോകോർട്ടിസോൺ ഇവ അന്തഃസിരീയമായി നല്കുക, ആന്റിബയോട്ടിക്കുകൾ നല്കുക ഇവയാണ് മുഖ്യ ചികിത്സകൾ.
അഡ്രിനൽ കോർട്ടെക്സിന്റെ അതിവികാസവും അതിപ്രവർത്തനവും
(Hyperplasia and Hyperactivity) അഡ്രിനൽ ജനനേന്ദ്രിയ സിൻഡ്രോം
(Adrenogenital Syndrome).
ആൻഡ്രോജനിക ഹോർമോണുകൾ കൂടുതലായി സ്രവിക്കുന്ന അവസ്ഥയാണിത്.
ഇത് ജൻമജാതമോ ഉപാർജിതമോ ആകാം.
ജൻമജാതകാരണങ്ങൾ പെൺകുട്ടികളിൽ മിഥ്യാ-ഉഭയലിംഗതയും (pseudo hermaphroditism) പുരുഷൻമാരിൽ അകാല യൌവനവും (precocious puberty) ഉണ്ടാക്കുന്നു.
ചില എൻസൈമുകൾക്ക് ജൻമനാ ഉള്ള ന്യൂനത ഉണ്ടായിരിക്കും.
ഇതുമൂലം ഹൈഡ്രോകോർട്ടിസോണിന്റെ ഉത്പാദനം ശരിയായി നടക്കുന്നില്ല.
ഇത് എ.സി.റ്റി.
എച്ചിന്റെ അതിപ്രവർത്തനത്തിനും അതിവൃദ്ധിക്കും ആൻഡ്രോജനിക ഹോർമോണുകളുടെ അത്യുത്പാദനത്തിനും കാരണമാകുന്നു.
ജൻമജാത അഡ്രിനൽ അതിവികാസം ആനുവംശികമായി ഉണ്ടാകാറുണ്ട്.
അഡ്രിനൽ ജനനേന്ദ്രിയ സിൻഡ്രോമുള്ള ആൺകുട്ടികളിൽ ജനനസമയത്ത് ജനനേന്ദ്രിയങ്ങൾക്ക് യാതൊരു പ്രത്യേകതയും ഉണ്ടായിരിക്കുകയില്ല.
അപൂർവമായി ചില കുട്ടികളിൽ ഛർദി, നിർജലീകരണം, ശരീരദൌർബല്യം എന്നിവ കാണാറുണ്ട്.
ദ്വിതീയകലൈംഗിക സ്വഭാവങ്ങൾ നേരത്തെ പ്രത്യക്ഷപ്പെടുന്നു.
പെൺകുട്ടികളിൽ ജനനസമയത്തുതന്നെ ചില പുരുഷലക്ഷണങ്ങൾ കാണാൻ കഴിയും.
ഭഗശിശ്നിക (clitoris) സാധാരണയിൽനിന്നും വലുതും ശിശ്നത്തോടു സാമ്യമുള്ളതും ആയിരിക്കും.
യോനിക്കും (vagina) മൂത്രനാളത്തിനും (urethra) ബഹിർദ്വാരം ഒന്നുതന്നെയായിരിക്കും.
ജനനത്തിനുശേഷം പുരുഷലക്ഷണങ്ങൾ വർധിക്കുന്നു.
ഇതിന്റെ പ്രധാനപ്പെട്ട ഉപാർജിതകാരണം അഡ്രിനൽ കോർട്ടെക്സിന്റെ അർബുദമാണ് .
രോഗിക്ക് അല്പാർത്തവമോ അനാർത്തവമോ ഉണ്ടാകുന്നു.
മുഖം , താടി , നെഞ്ച് എന്നീ ഭാഗങ്ങളിലെല്ലാം രോമങ്ങൾ വളരുകയും സ്തനങ്ങൾ , ഉദരം , പൃഷ്ഠം , തുടങ്ങിയ ഭാഗങ്ങളിലെ കൊഴുപ്പ് അപ്രത്യക്ഷമാകുകയും ചെയ്യുന്നു.
പുരുഷീഭവനം (virilisation) എന്നാണിതിനെ വിളിക്കുന്നത്.
ആൺകുട്ടികളിൽ ഇത് മിഥ്യാകാലപൂർവത ഉണ്ടാക്കുന്നു.
പക്ഷേ, ഇത് അപൂർവമാണ്.
അർബുദം ശസ്ത്രക്രിയ മൂലം നീക്കം ചെയ്യുകയാണ് ചികിത്സ.
കുഷിങ് സിൻഡ്രോം
(Cushing syndrome).
ഏകപാർശ്വികമോ ദ്വിപാർശ്വികമോ ആയി ഉണ്ടാകുന്ന അഡ്രിനൽ അർബുദമാണ് സാധാരണ രോഗകാരണം.
ഇതിന്റെ ഫലമായി ഗ്ലൂക്കോ കോർട്ടിക്കോയിഡുകൾ (കോർട്ടിസോണും ഹൈഡ്രോകോർട്ടിസോണും) അധികമായി സ്രവിക്കുന്നു.
പിറ്റ്യൂറ്ററി ഗ്രന്ഥിയിലോ ഹൈപ്പോത്തലാമസിലോ ആകാം പ്രാഥമിക വിക്ഷതി.
സ്ത്രീകളിലാണ് ഇത് കൂടുതലായി കാണപ്പെടുന്നത്.
കവിളിലും കഴുത്തിലും ഉരസ്സിലും ധാരാളം അധശ്ചർമീയ കൊഴുപ്പ് തിങ്ങിക്കൂടുക, രക്തസമ്മർദം വർധിക്കുക, ദ്വിതീയകലൈംഗികസ്വഭാവങ്ങൾ നേരത്തേതന്നെ പ്രത്യക്ഷപ്പെടുക ഇവയാണ് പ്രധാനപ്പെട്ട ലക്ഷണങ്ങൾ.
മുഖംവീർത്ത് വൃത്താകൃതിയിലാകും.
ഇതിനെ ചന്ദ്രമുഖം (moon face) എന്നുപറയുന്നു.
ഇത് ഈ രോഗത്തിന്റെ സവിശേഷതയാണ്.
പെൺകുട്ടികളിൽ പൂർണവളർച്ച പ്രാപിച്ച സ്ത്രീലക്ഷണങ്ങളോടൊപ്പം പുരുഷലക്ഷണങ്ങളും പ്രത്യക്ഷപ്പെടുന്നു.
രോഗിയുടെ ബുദ്ധിശക്തി ക്രമേണ കുറയുന്നു.
ശസ്ത്രക്രിയ മൂലം അർബുദം നീക്കംചെയ്യുകയാണ് ചികിത്സ.
ചില രോഗങ്ങളിൽ കോർട്ടിക്കോസ്റ്റിറോയ്ഡുകൾ വർധിച്ച തോതിൽ കുറെക്കാലത്തേക്ക് നല്കേണ്ടിവരുമ്പോഴും ഈ രോഗത്തിനു സമാനമായ ലക്ഷണങ്ങൾ പ്രത്യക്ഷമാകാറുണ്ട്.
എന്നാൽ ഔഷധങ്ങൾ കുറയ്ക്കുകയോ നിർത്തുകയോ ചെയ്താൽ ഇത് അപ്രത്യക്ഷമാകും.
പ്രാഥമിക ആൽഡോസ്റ്റിറോണിത
(Primary Aldosteronism).
ആൽഡോസ്റ്റിറോൺ കൂടുതലായി ഉത്പാദിപ്പിക്കപ്പെടുന്ന അവസ്ഥയാണിത്.
കോർട്ടെക്സിലുണ്ടാകുന്ന അർബുദമാണ് രോഗകാരണം.
അതിരക്തസമ്മർദം, അമിതദാഹം, സാന്ദ്രത കുറഞ്ഞ മൂത്രം ധാരാളമായി പോകുക, അപസംവേദനത (paraesthesia), ടെറ്റനി ഇവയാണ് രോഗലക്ഷണങ്ങൾ.
ആൽഡോസ്റ്റിറോണിത പ്രാഥമികമോ ദ്വിതീയകമോ ആയതരത്തിൽ വരാം.
ആദ്യത്തേതിന്റെ കാരണം അജ്ഞാതമാണ്.
രണ്ടാമത്തേത് കരൾ, ഹൃദയം, വൃക്കകൾ എന്നിവയുടെ പ്രാഥമിക രോഗങ്ങളെ തുടർന്നുണ്ടാകുന്നതാണ്.
അർബുദം ശസ്ത്രക്രിയകൊണ്ട് നീക്കം ചെയ്യുക എന്നതാണ് ചികിത്സ.
അഡ്രിനൽ മെഡുല്ലയുടെ രോഗങ്ങൾ ഫിയോക്രോമോസൈറ്റോമാ
(Pheochromocytoma).
അഡ്രിനൽ മെഡുല്ലയിലെ ക്രോമാഫിൻ കോശങ്ങളിൽ നിന്ന് (chromaffin cells) ഉദ്ഭവിക്കുന്ന അർബുദമാണ് രോഗകാരണം.
ഇതിന്റെ ഫലമായി അമിതമായ തോതിൽ അഡ്രിനാലിനും നോർ അഡ്രിനാലിനും സ്രവിക്കുന്നു.
അതിരക്തസമ്മർദത്തിന്റെ പ്രവേഗങ്ങളുണ്ടാകുന്നതാണ് പ്രധാനപ്പെട്ട രോഗലക്ഷണം.
ക്രമേണ രക്തസമ്മർദം സ്ഥിരമായി വർധിക്കുന്നു.
നന്നായി വിയർക്കൽ, നെഞ്ചിടിപ്പ്, വിളർച്ച, ഛർദി എന്നിവയാണ് മറ്റു രോഗലക്ഷണങ്ങൾ.
അർബുദം നീക്കം ചെയ്താൽ രോഗം കുറയുന്നു.
ന്യൂറോബ്ലാസ്റ്റോമ
(Neuroblastoma).
അഡ്രിനൽ മെഡുല്ലയിൽനിന്ന് ഉദ്ഭവിക്കുന്ന മറ്റൊരു അർബുദമാണിത്.
കുട്ടികളിലാണ് ഇത് പ്രധാനമായും ഉണ്ടാകുന്നത്.
സാധാരണ ഈ രോഗം മാരകമാകാറുണ്ട്.
എന്നാൽ ചിലപ്പോൾ സ്വതേ അപ്രത്യക്ഷമാകുന്നു.
എക്സ്-റേ കിരണനമാണ് ചികിത്സ.
അവലംബം പുറത്തേക്കുള്ള കണ്ണികൾ അഡ്രിനൽ ജനനേന്ദ്രിയ സിൻഡ്രോം ചിത്രങ്ങൾ മിഥ്യാ-ഉഭയലിംഗത ചിത്രങ്ങൾ കുഷിങ് സിൻഡ്രോം ചിത്രങ്ങൾ ന്യൂറോബ്ലാസ്റ്റോമാ ചിത്രങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഡ്രിനൽ രോഗങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഡ്രിയാറ്റിക് കടൽ
ഇറ്റാലിയൻ ഉപദ്വീപിനും ബാൾകൻ ഉപദ്വീപിനും ഇടയിലായി സ്ഥിതിചെയ്യുന്ന മദ്ധ്യധരണ്യാഴിയിലെ കടലാണ് അഡ്രിയാറ്റിക് കടൽ ( Adriatic Sea / ˌ eɪ d r i ˈ æ t ɪ k / . അൽബേനിയ , ബോസ്നിയ ഹെർസെഗോവിന , ക്രൊയേഷ്യ , ഇറ്റലി , മൊണ്ടിനെഗ്രോ സ്ലൊവീന്യ എന്നിവ. അഡ്രിയാറ്റിക് കടലിൽ ആയിരത്തി മുന്നൂറിലധികം ദ്വീപുകൾ സ്ഥിതിചെയ്യുന്നു. ഈ ദ്വീപുകൾ അധികവും അഡ്രിയാറ്റികിന്റെ കിഴക്കുള്ള  ക്രൊയേഷ്യൻ തീരത്തായാണ് സ്ഥിതിചെയ്യുന്നത്. അഡ്രിയാറ്റികിന്റെ ഏറ്റവും അധികം ആഴമുള്ള തെക്കുഭാഗത്തെ പരമാവധി ആഴം 1233 മീറ്റർ ആണ്. മദ്ധ്യധരണ്യാഴിയിലേക്ക് ഒഴുകിയെത്തുന്ന ശുദ്ധജലത്തിന്റെ മൂന്നിലൊരു ഭാഗം വന്നുചേരുന്ന അഡ്രിയാറ്റികിന്റെ ലവണസാന്ദ്രത മദ്ധ്യധരണ്യാഴിയിലേതിനേക്കാൾ കുറവാണ്. സമുദ്ര താപനില ഉഷ്ണകാലത്ത് 30 °C (86 °F) മുതൽ ശൈത്യകാലത്ത് 12 °C (54 °F) വരേയാണ്, ഇത് ശൈത്യകാലത്ത്  തീരപ്രദേശങ്ങളിലെ താപനില വളരെ കുറയാതിരിക്കാൻ സഹായിക്കുന്നു.
അഡ്രിയാറ്റികിന്റെ തീരങ്ങളിൽ മുപ്പത്തിയഞ്ച് ലക്ഷത്തോളം ആളുകൾ താമസിക്കുന്നു, ഇറ്റലിയിലെ ബാരി , വെനീസ് , ട്രിയെസ്റ്റെ എന്നിവയും ക്രൊയേഷ്യയിലെ സ്പ്ലിറ്റ് നഗരവുമാണ് അഡ്രിയാറ്റികിന്റെ തീരത്തിലായി സ്ഥിതിചെയ്യുന്ന ഏറ്റവും വലിയ നഗരങ്ങൾ.
അഡ്രിയാൻ ഡിസൂസ Adrian D'Souza Adrian D'Souza
മഹാർഷ്ട്രയിലെ മുംബൈയിൽ ജനിച്ച ഇന്ത്യൻ ഹോക്കി ഗോൾകീപ്പറണ്‌ അഡ്രിയാൻ ഡിസൂസ.2004ൽ മലേഷ്യയിൽ നടന്ന സുൽത്താൻ അസ്ലൻഷ ഹോക്കിടൂർണമെന്റിലൂടെയാണ്‌ ഇദ്ദേഹത്തിന്റെ അരങ്ങേറ്റം.
ദേശീയ ഹോക്കി ടീമിനു വേണ്ടി നൂറിലധികം മൽസരങ്ങൾ ഇദ്ദേഹം ക്യാപ് അണിഞ്ഞിട്ടിണ്ട്.
ഇന്ത്യ പങ്കെടുത്ത 2004 ആഥൻസ് ഓളിമ്പിക്സിൽ ഇദ്ദേഹം ഇന്ത്യക്കായി ഹോക്കി കളിച്ചു.
ഇന്ത്യയുടെ എക്കാലത്തെയും മികച്ച ഗോൾ കീപ്പർമാരിൽ ഒരാളാണ്‌ ഇദ്ദേഹം.
ആദ്യക്കാല ജീവിതവും വിദ്യാഭ്യാസവും
മുംബൈയിലെ സെന്റ് അന്നാസ് നിന്ന് സ്ക്കൂൾ വിദ്യാഭ്യസം പൂർത്തിയാക്കി.
മുംബൈയിലെ ഖൽസ ജൂനിയർ കോളേജിൽ നിന്നും റിസ്വി കോളേജിൽ നിന്ന് BA സോഷ്യോളജിയും പൂർത്തിയാക്കി.
അഡ്രിയാൻ എയർ ഇന്ത്യ ഹോക്കി അക്കാഡമിയിൽ നിന്ന് 2001ൽ പഠനം പൂർത്തിയാക്കി നേട്ടങ്ങൾ
ലാഹോര് ചാമ്പ്യൻസ് ട്രോഫി ചലഞ്ച്, (പാകിസ്താൻ( 2004 ഡിസംബറിൽ ഇന്ത്യയെ പ്രതിനിധീകരിച്ചിട്ടുണ്ട്.
2005 ക്വാലലംപുര് ലെ ജൂനിയർ ടൂർണമെന്റിൽ  ഇന്ത്യയെ പ്രതിനിധീകരിച്ചു
ലോകത്തെ ഏറ്റവും പ്രോമിസിംഗ് ആർട്ടിസ്റ്റ് സമ്മാനം നാമനിർദ്ദേശം ചെയ്യപ്പെട്ടു-2004
ഇന്ത്യൻ ഹോക്കി താരം(ഹീറോ ഇന്ത്യൻ സ്പോർട്സ് അക്കാദമി)  -2004
2007 പുരുഷ ഹോക്കി എഷ്യാ കപ്പ് ജേതാക്കൾ
2008 സുൽത്താൻ അസ്ലൻഷ കപ്പ് വെള്ളി ജേതാക്കൾ
2008 ചാമ്പ്യൻസ് ചല്ലെഞ്ഞ് വെങ്കലം
2006 സുൽത്താൻ അസ്ലൻഷ വെങ്കലം അവലംബം Bharatiya Hockey Archived 2006-10-07 at the Wayback Machine .
അഡ്രിനാലിൻ ഇംഗ്ലീഷ് വിലാസം https://ml.wikipedia.org/wiki/Adrenaline
അധിവൃക്കഗ്രന്ഥി (അഡ്രിനൽ ഗ്രന്ഥി)യുടെ മെഡുല്ലയിൽ നിന്നു സ്രവിക്കുന്ന ഒരു ഹോർമോണാണു് അഡ്രിനാലിൻ . 'എപ്പിനെഫ്രിൻ' എന്ന പേരിലും ഇതറിയപ്പെടുന്നുണ്ടു്.
[[നോർ അഡ്രിനാലിൻ] അഥവാ നോർഎപ്പിനെഫ്രിൻ എന്ന ഹോർമോണും അധിവൃക്കഗ്രന്ഥി ഉല്പാദിപ്പിക്കുന്നുണ്ടു്.
ബാഹ്യലോകത്തുനിന്നും സ്വശരീരത്തിൽനിന്നും ഉണ്ടാകുന്ന എല്ലാത്തരം സമ്മർദങ്ങളെയും ചെറുത്തുനില്ക്കുവാനുള്ള ശക്തി ഒരു ജന്തുവിനു പ്രദാനം ചെയ്യുന്നത് അഡ്രിനൽ ഗ്രന്ഥിയും അനുകമ്പി നാഡിവ്യൂഹവും ചേർന്നാണ്.
ഒരു പ്രതിരോധമുറയുടെ ആദ്യഭാഗമെന്ന നിലയിൽ ചുറ്റുപാടും നല്ലവണ്ണം കാണാനായി അഡ്രിനാലിൻ കൃഷ്ണമണികളെ വികസിപ്പിക്കുകയും കാഴ്ച ശക്തിപ്പെടുത്തുകയും ചെയ്യും.
ആ സംരംഭത്തിൽ സഹായിക്കാനായി ദഹനേന്ദ്രിയരക്തധമനികളുടെ വ്യാസം ചുരുക്കുകയും പ്ളീഹയുടെ വലിപ്പം കുറയ്ക്കുകയും തദ്വാരാ ധാരാളം രക്തം കലകളിലേക്കും ഹൃദയത്തിലേക്കും പായിക്കുകയും ചെയ്യും.
ഗ്ളൈക്കൊജൻ തന്മാത്രകളെ വിയോജിപ്പിച്ച് ഗ്ളൂക്കോസ് നിർമ്മിക്കുന്നതുമൂലം അത് രക്തത്തിൽ പഞ്ചസാരയുടെ അളവു വർധിപ്പിക്കുന്നു (hyperglycemia).